Delhi Liquor Policy Case: ईडी ने भारत राष्ट्र समिति (बीआरएस) की नेता और केसीआर की बेटी के कविता को 9 मार्च को दिल्ली में पूछताछ के लिए बुलाया है.
Delhi Liquor Policy Case: प्रवर्तन निदेशालय (ईडी) ने दिल्ली आबकारी नीति में कथित अनियमितताओं से जुड़े धनशोधन के मामले में पूछताछ के लिए तेलंगाना के मुख्यमंत्री के. चंद्रशेखर राव की बेटी के. कविता को तलब किया है. अधिकारियों ने बुधवार को यह जानकारी दी. उन्होंने बताया कि भारत राष्ट्र समिति (बीआरएस) की नेता 44 साल कविता को नौ मार्च को दिल्ली में संघीय एजेंसी के समक्ष उपस्थित होने को कहा गया है.
अधिकारियों ने बताया कि कविता को हैदराबाद के कारोबारी रामचंद्र पिल्लई के सामने बैठाकर पूछताछ के लिए बुलाया गया है. पिल्लई को ईडी ने सोमवार को गिरफ्तार किया था. ईडी ने इससे पहले कहा था कि पिल्लई दक्षिणी समूह का प्रतिनिधित्व करता है.
एजेंसी के मुताबिक दक्षिणी समूह में शरत रेड्डी (अरविंदो फार्मा का प्रवर्तक), मगुंता श्रीनिवासलु रेड्डी (वाईएसआर कांग्रेस सांसद और ओंगोल से लोकसभा सदस्य), कविता और अन्य शामिल हैं.
कविता ने कहा था कि वह संसद के आगामी सत्र में महिला आरक्षण विधेयक को पेश करने की मांग को लेकर 10 मार्च को जंतर-मंतर पर अनशन करने के लिए दिल्ली जायेंगी. बीआरएस नेता से इससे पहले मामले में केंद्रीय अन्वेषण ब्यूरो (सीबीआई) ने भी पूछताछ की थी.

Delhi Liquor Policy Case: ईडी ने भारत राष्ट्र समिति की नेता और केसीआर की बेटी के कविता को नौ मार्च को दिल्ली में पूछताछ के लिए बुलाया है. Delhi Liquor Policy Case: प्रवर्तन निदेशालय ने दिल्ली आबकारी नीति में कथित अनियमितताओं से जुड़े धनशोधन के मामले में पूछताछ के लिए तेलंगाना के मुख्यमंत्री के. चंद्रशेखर राव की बेटी के. कविता को तलब किया है. अधिकारियों ने बुधवार को यह जानकारी दी. उन्होंने बताया कि भारत राष्ट्र समिति की नेता चौंतालीस साल कविता को नौ मार्च को दिल्ली में संघीय एजेंसी के समक्ष उपस्थित होने को कहा गया है. अधिकारियों ने बताया कि कविता को हैदराबाद के कारोबारी रामचंद्र पिल्लई के सामने बैठाकर पूछताछ के लिए बुलाया गया है. पिल्लई को ईडी ने सोमवार को गिरफ्तार किया था. ईडी ने इससे पहले कहा था कि पिल्लई दक्षिणी समूह का प्रतिनिधित्व करता है. एजेंसी के मुताबिक दक्षिणी समूह में शरत रेड्डी , मगुंता श्रीनिवासलु रेड्डी , कविता और अन्य शामिल हैं. कविता ने कहा था कि वह संसद के आगामी सत्र में महिला आरक्षण विधेयक को पेश करने की मांग को लेकर दस मार्च को जंतर-मंतर पर अनशन करने के लिए दिल्ली जायेंगी. बीआरएस नेता से इससे पहले मामले में केंद्रीय अन्वेषण ब्यूरो ने भी पूछताछ की थी.